pythainlp/thai_wikipedia_clean_20230101 huggingface dataset:
บารอน แอ็กเซล เฟรดริก ครูนสเตท (; 23 ธันวาคม ค.ศ. 1722 – 19 สิงหาคม ค.ศ. 1765) เป็นนักเคมีและนักวิทยาแร่ชาวสวีเดน ได้รับการยกย่องให้เป็นหนึ่งในผู้ก่อตั้งวิชาวิทยาแร่สมัยใหม่ ครูนสเตทเกิดที่เมืองไทริงจ์ เรียนด้านคณิตศาสตร์ที่เมืองอุปซอลา ก่อนจะหันมาสนใจด้านวิทยาแร่และเป็นผู้สังเกตการณ์ในคณะกรรมการเหมืองแร่สวีเดน ต่อมาเขาได้เรียนกับเกออร์ก แบรนต์ ผู้ค้นพบธาตุโคบอลต์ และทำงานเป็นผู้เชี่ยวชาญด้านเหมืองแร่ ในปี ค.ศ. 1751 ครูนสเตทค้นพบธาตุนิกเกิล โดยเรียกว่า "kupfernickel" ซึ่งมาจากลักษณะที่เหมือนทองแดง (kupfer) และภูตซึ่งสิงสถิตอยู่ในเหมือง (nickel) สามปีต่อมาเขาเรียกธาตุนี้ว่า "นิกเกิล"
ในปี ค.ศ. 1756 ครูนสเตทค้นพบแร่ซีโอไลต์ จากการเผาแร่สติลไบต์
ครูนสเตทเสียชีวิตที่เมืองซาเทอร์ในปี ค.ศ. 1765
พระบรมราชา (มัง)
พระบรมราชา (มัง) (ครองเมืองราว พ.ศ. 2348-2369) มีนามเต็มว่า พระบรมราชากิตติศัพท์เทพฤๅยศ ทศบุรีศรีโคตรบูรหลวง เจ้าผู้ครองเมืองนครบุรีราชธานีศรีโคตรบูรหลวง (นครบุรีราชธานี) หรือเมืองนครพนมในอดีต และเป็นเจ้าผู้ครองเมืองนครราชสีมาชั่วระยะเวลาหนึ่ง เมื่อครั้งนครพนมเป็นเมืองเจ้าหัวเศิกหรือประเทศราชของล้านช้างเวียงจันทน์ในสมัยสมเด็จพระเจ้าอนุวงศ์ (ครองราชย์ราว พ.ศ. 2348-2371) แห่งเวียงจันทน์ ตรงกับรัชกาลที่ 3 (พ.ศ. 2367-2394) ของสยาม และเป็นผู้สร้างเวียงท่าแขกหรือเมืองท่าแขกในแขวงคำม่วนของลาว ครั้งสงครามเจ้าอนุวงศ์ยกทัพบุกสยามพระบรมราชา (มัง) เป็นแม่ทัพสำคัญของฝ่ายนครหลวงเวียงจันทน์เช่นเดียวกับพระยานรินทร์สงคราม (ทองคำ) เป็นต้นสกุลพระราชทาน มังคลคีรี (มังคละคีรี) และมังคละคีรี ณ นครพนม แห่งจังหวัดนครพนม ทั้งเป็นเจ้าประเทศราชนครพนมองค์สุดท้ายที่ขึ้นกับนครเวียงจันทน์โดยตรง และเป็นผู้ใช้นามยศพระบรมราชาองค์สุดท้ายก่อนนครพนมตกเป็นประเทศราชสยาม จากนั้นสยามเปลี่ยนนามยศเจ้าเมืองนครพนมเป็นพระยาพนมนครนุรักษ์แทน
พระบรมราชา (มัง) นามเดิมว่า ท้าวมัง หรือ เจ้าศรีสุมังค์ เอกสารพื้นเวียงจันทน์ออกนามว่า พระบุรมราชา จดหมายเหตุเกี่ยวกับเขมรและญวนในรัชกาลที่ 3 ฉบับที่ 11 หนังสืออุปฮาดเมืองหลวงมูเลงออกนามว่า เจ้าพระยานคร หรือ เจ้านคร หรือ พระนครพนม เดิมดำรงยศเจ้าราชบุตรคณะอาญาเมืองนครพนมแต่ครั้งบิดาเป็นเจ้าผู้ครองนครพนม ถือกำเนิดในราชวงศ์ศรีโคตรบูรราชวงศ์ประเทศราชเก่าแก่ของล้านช้าง เป็นบุตรพระบรมราชา (อุ่นเมือง) เจ้าผู้ครองนครพนม เป็นนัดดาพระบรมราชา (ศรีกุลวงษ์) เจ้าผู้ครองนครพนม บ้างว่าเป็นนัดดาพระบรมราชา (กู่แก้ว) โอรสพระบรมราชา (แอวก่าน) บางแห่งระบุว่าเป็นบุตรพระบรมราชา (สุดตา) เจ้าผู้ครองนครพนม พระบรมราชา (สุดตา)เดิมดำรงยศเจ้าอินทร์ศรีเชียงใหม่หรือพระศรีเชียงใหม่ อดีตเจ้านายผู้ใหญ่ของเมืองนครพนมและมีศักดิ์เป็นอนุชาพระบรมราชา (ศรีกุลวงษ์) เจ้าผู้ครองนครพนมองค์ก่อน ทั้งเป็นสามีพี่สาวของพระบรมราชา (พรหมา) เจ้าผู้ครองนครพนม ต้นสกุล พรหมประกาย ณ นครพนม และพรหมสาขา ณ สกลนคร บางแห่งระบุว่าพระบรมราชา (มัง) เป็นหลานปู่ของพระยาเถินหรือเจ้าหล่องเมืองเถินของลาวและเป็นหลานลุงพระบรมราชา (ศรีกุลวงษ์) เจ้าผู้ครองนครพนม
อนึ่ง ปฐมราชตระกูลและเครือญาติของพระองค์ทรงปกครองหัวเมืองใหญ่น้อยในราชอาณาจักรล้านช้าง จนถึงสมัยปฏิรูปการเมืองการปกครอง พ.ศ. 2444 นับรวมได้ 17 หัวเมือง คือ นครบุรีราชธานีศรีโคตรบูรหลวง (เมืองนครพนม) เมืองมรุกขนคร เมืองเก่าหนองจันทน์ เมืองศรีโคตรบอง (เมืองเซบั้งไฟ) เมืองธาตุพนม (เมืองพนม) เมืองคำเกิด เมืองมหาชนไชยก่องแก้ว (เมืองมหาชัยกองแก้ว) เมืองกวนกู่ เมืองกวนงัว เมืองสกลนคร เมืองรามราช เมืองสุวรรณเขต เมืองมุกดาหารบุรี (เมืองบังมุก) เมืองภูวดลสอาง (บ้านภูหวา) เมืองภูวานากระแด้ง (บ้านนากระแด้ง) เมืองพนัสนิคม เมืองเถิน
พระบรมราชา (มัง) มีพระราชเชษฐาพระราชอนุชารวม 5 พระองค์ ดังนี้
วิวาทกับเจ้าอุปฮาด.
หลังจากพระบรมราชา (อุ่นเมือง) ได้ถึงแก่พิราลัยใน พ.ศ. 2347 แล้ว เจ้าราชวงศ์ (มัง) จึงได้ขึ้นเสวยราชย์เป็นเจ้าเมืองนครพนมองค์ต่อไปต่อจากพระราชบิดาของตน ตามราชธรรมเนียมเจ้านายหัวเมืองลาวในการขึ้นเป็นเจ้านครที่ถือสืบต่อกันมาเป็นโบราณราชประเพณีนั้น ผู้ที่ดำรงตำแหน่งเป็นเจ้าอุปฮาตจะต้องได้รับการแต่งตั้งหรือขึ้นเสวยราชย์แทนเจ้าเมืององค์ก่อน ส่วนเจ้าราชวงศ์และเจ้าราชบุตรนั้นมีสิทธิ์เป็นลำดับที่ 2 และที่ 3 ต่อจากเจ้าอุปฮาต เมื่อเป็นดังนี้แล้วเจ้าอุปฮาต (ไชย) บุตรพระบรมราชา (ศรีสุราช) เจ้าเมืองนครพนมองค์ก่อนก็เกิดความไม่พอใจ จึงอพยพครอบครัวและบ่าวไพร่ในกองอุปฮาตของตนยกลงไปยังกรุงเทพมหานคร เจ้าแผ่นดินสยามจึงทรงพระกรุณาโปรดเกล้าฯ ให้เจ้าอุปฮาด (ไชย) และไพร่พลตั้งรกรากบ้านเรือนอยู่ ณ เมืองสมุทรปราการ ภายหลังจึงได้แยกย้ายกันไปตั้งบ้านเรือนอยู่ ณ เมืองพนัสนิคม จังหวัดชลบุรี และเมืองพนมสารคาม จังหวัดฉะเชิงเทรา ทางฝ่ายเมืองนครพนมนั้นได้มีการแต่งตั้งให้เจ้าศรียาหรือเจ้าราชศรียาผู้พระราชอนุชาพระบรมราชา (มัง) ขึ้นเป็นเจ้าราชวงศ์ ในพระราชพงศาวดารกรุงรัตนโกสินทร์ ฉบับหอสมุดแห่งชาติ ได้กล่าวถึงเหตุการณ์การอพยพครั้งนี้ว่า
'"...ในปีมะเส็งศกนั้น (พ.ศ. 2352) พระบรมราชาเจ้าเมืองนครพนมวิวาทกับท้าวไชยอุปฮาด พวกบ่าวไพร่อุปฮาดไม่ยอมอยู่ในบังคับบัญชาพระบรมราชา อุปฮาดจึงพาสมัครพรรคพวกประมาณ 2,000 คนเศษ อพยพเข้ามาพึ่งพระบรมโพธิสมภารในกรุงเทพมหานคร มาถึงกรุงเมื่อเดือนยี่ โปรดให้ตั้งบ้านเรือนอยู่ ณ คลองมหาวงศ์เมืองสมุทรปราการ และให้ทำบัญชีสำรวจได้ชายฉกรรจ์ 860 คน ทรงพระกรุณาโปรดเกล้าฯ ให้ท้าวอินทรสารบุตรผู้ใหญ่อุปฮาด เป็นพระยาปลัดเมืองสมุทรปราการ ดูแลควบคุมพลพวกนั้นต่อมา..."
ถวายพระราชธิดา.
ในเอกสารเพ็ชรพื้นเมืองเวียงจันทน์กล่าวว่า พระบรมราชา (มัง) มีพระราชธิดาพระองค์หนึ่ง พระองค์ได้ถวายไว้เป็นพระชายาในเจ้าอนุวงศ์แห่งเวียงจันทน์ เพื่อเป็นการเชื่อมสัมพันธไมตรีทางเครือญาติของราชวงศ์ศรีโคตรบูรจากเมืองศรีสิทธิศักดิ์โคตรบองหลวงหรือเมืองนครพนมกับราชวงศ์เวียงจันทน์จากกรุงศรีสัตนาคนหุต ภายหลังเจ้าอนุวงศ์ถูกกองทัพสยามจับได้ พระนางได้สูญเสียพระราชโอรส 1 พระองค์ และถูกทัพสยามของเจ้าพระยาราชสุภาวดีจับได้ภายหลังที่ปากน้ำกระดิงตรงข้ามฝั่งหนองคาย จากนั้นจึงถูกนำไปทูลถวายแด่พระบาทสมเด็จพระนั่งเกล้าเจ้าอยู่หัว (รัชกาลที่ 3) ดังปรากฏความว่า
"...แต่นั้น พระนางสอนเทวีเจ้ายั้งขหม่อม นางนั้นเป็นชาติเชื้อลครแท้หน่อเมือง นางก็มีลูกแก้วบุตเรศหมื่นนาน ทรงโฉมศรีใหญ่มาสอนหน้า นางก็พลัดลูกแล้วกับพระบาทผัวขวัญ แต่เมื่อปางหนีเมืองพ่ายไทย จริงแท้ พระก็ปลงอาชญ์ให้เอาตนลี้อยู่ ฝูงหมู่จับหมวดเจ้าพาลี้ฝ่ายพวน หั้นแล้ว อันว่ากุมารนั้นตามองค์ภูวนารถ จริงแล้ว นางก็ฮู้ข่าวว่าพระลูกแก้วมรณ์เมี้ยนมิ่งมรณ์ แท้แล้ว นางก็อาวรณ์เอ้าขนังทรวงดิ้นดั่น ซดๆ ไห้น้ำตาย้อยหลั่งไหล โรทันตาไห้หาเมืองทั้งลูก นางก็กลับต่าวหน้าเฮือแล้วล่องลง เพื่อจักไปแจกเข้ากินทานหาลูก นางก็เซาจอดยั้งภายใต้ปากสดิงฯ แต่นั้น โยธาเจ้าทัพพาวดีฮู้ข่าว เขาก็ลัดเฮ่งขึ้นทางน้ำด่วนพลัน เลยเหล่าเถิงจอมเจ้านางครวญเซาจอด เขาก็วงแวดล้อมจอมเจ้าสู่ภาย ฝูงหมู่จับหมวดเจ้านางงามปบพ่าย เขาก็โตนล่องน้ำหนีเสี้ยงสู่ภาย ยังแต่องค์นางเจ้าตนเดียวสถิตอยู่ ว่าจักปบแล่นเต้นหนีแท้ก็บ่เป็น นางก็สวางจิตต์แห้งแปลงตนตั้งอยู่ เขาก็เอาแจ่มเจ้าพระนางได้ด่วนกลาย แล้วเหล่าเมือถวายเจ้าของหลวงทูลขม่อม เจ้าก็ปลงเครื่องให้ของล้วนราชทานฯ..."
สร้างเมืองท่าแขก.
ภายหลังจากเจ้าอนุวงศ์ทรงถอยทัพจากนครราชสีมาแล้ว สยามได้ยกทัพตามขึ้นมานครเวียงจันทน์ พระองค์ทรงโปรดเกล้าฯ ให้พระบรมราชา (มัง) สร้างเวียงท่าแขกขึ้นที่ฝั่งตรงข้ามเมืองนครพนม เพื่อกวาดต้อนผู้คนจากฝั่งขวาให้หนีศึกจากสยามเข้ามาอาศัยอยู่ พร้อมทั้งสั่งให้เจ้าเวียงแกเจ้านายจากนครเวียงจันทน์มาเป็นผู้ช่วยควบคุมการก่อสร้างเวียง หลังจากสยามยกทัพขึ้นมาประชิดน้ำโขงแล้วทำให้การสร้างเวียงท่าแขกหยุดชะงักลงชั่วระยะเวลาหนึ่ง ดังปรากฏความในเอกสารเพ็ชรพื้นเมืองเวียงจันทน์ ดังนี้
เสวยราชย์เมืองนครราชสีมา.
ในเอกสารเพ็ชรพื้นเมืองเวียงจันทน์ ตอนพญาเมืองลครครองโคราช กล่าวถึงเมื่อครั้งเจ้าอนุวงศ์แห่งเวียงจันทน์ได้กรีฑาทัพเข้าบุกเมืองนครราชสีมาและยึดเมืองไว้ได้ พระองค์ทรงตั้งให้พระบรมราชา (มัง) ขึ้นเป็นผู้ครองเมืองนครราชสีมา พร้อมทั้งชื่นชมว่าพระบรมราชา (มัง) นี้เป็นผู้มีสติปัญญาดี ดังปรากฏรายละเอียดต่อไปนี้
"...แต่นั้น เมืองละครเจ้าลาพระองค์เลยพราก ดั้นดุ้งฝ้ายหลายมื้อถีบคราว ก็จึงเถิงแห่งห้องสีมานครราช เห็นแต่ครัวหยี่งเต้าเต็มแท้สู่ภาย ฟังยินเสียงเสพเจ้ายั้งขม่อมองค์กษัตริย์ พุ้นเยอ คือดั่งอินทร์พรหมผายพลากลงสวรรค์ฟ้า อรชรกลั้วกลมกันพิณพาทย์ เสียงปี่แก้วกลมกลั้วกล่อมลคร พลแพนเจ้าเวียนระวังฮักษาอยู่ หอกแลง้าวยองเข้มเฮื่อเฮือง กากาดซร้องหลายช่อชุมชัน ยายกันปักปิ่นปลายเมือฟ้า เสนาล้อมพันถันแถวถี่ คนชาติชั้นถือง้าวแห่พระองค์ฯ แต่นั้น ราชาเจ้าลครฟ้าวฟั่ง ลงจากช้างดาห้างแห่งตัว แล้วเหล่าไปเฝ้าเจ้ายั้งขม่อมเหนือหัว ถวายกรสารขาบทูลทรงแจ้ง พระก็แจ้งเหตุแล้วไขพระโอฐหุมหัว พระก็ปลงประทานตรัสโผดลงมิช้า อันว่าพญาเมืองลครนี้คนดีผยามาก จริงแล้ว เฮาก็คึดชอบข้อคนิงแม่งแม่นพระทัย ท่านจงเข้าอยู่ยั้งแท่นที่พญาพรหม หั้นเทอญ อย่าได้กลัวเกรงสังอยู่สบายจริงแท้ อันว่าโฮงมันนั้นเจ็ดหลังกว้างยิ่ง เป็นแผ่นพื้นเดียวแท้ก่ายกัน แท้แล้ว ท่านจงพาพลเข้าไปเซายั้งอยู่ อยู่ถ่างกินหมู่พร้าวหวานส้มแม่นใจฯ แต่นั้น เจ้าก็ฮับอาชญ์แล้วทูลเลิกเลยลา เถิงพลตนด่วนไปมิช้า ฮอดที่แล้วเซาจอดโยธา คนสองพันบ่เต็มจริงแท้ อันนี้หากแม่นโฮงมันแท้ พญาพรหมนครราช แคบแลกว้างคนิงหั้นสู่อัน เบิ่งท่อน ฝูงหมู่ไทยเวียงเอ้าเต็มเมืองเสียงสนั่น เขาก็หาซอกไซร้เอาแท้สิ่งของ ฝูงตาลพร้าวฟันลงเดียรดาษ หมูไก่พร้อมเขาฆ่ามุ่นวาย นครราชฮ้างปละเปล่าสูญเสีย เหนแต่ฝูงโยธาแห่งพระองค์เป็นเจ้า แม่นว่าของเขาไว้สระหนองซุกเสื้องก็ดี เขาก็หาซอกไซร้เอาเสี้ยงบ่หลอ ฝูงหมู่เจ๊กไทยไห้ฮ้องแล่นไปมา ของเขาเสียสู่อันกำลังฮื้อ สาวไทยพร้อมสาวมอญเป็นหมู่ เขาก็เหน็บเตี่ยวจ้อนจำก้นสู่คน เขาก็ขนเอาเข้าทั้งเกลือไปส่ง ครัวนั้น ยาบๆ แส้ทั้งมื้อบ่เซา หั้นแล้วฯ..."
ในเอกสารจดหมายเหตุเกี่ยวกับเขมรและญวนในรัชกาลที่ 3.
ในจดหมายเหตุเกี่ยวกับเขมรและญวนในรัชกาลที่ 3 ตอนที่ 1 พิมพ์เป็นที่ระลึกในงานพระราชทานเพลิงศพ เสวกเอก พระยานครราชเสนี (สหัด สิงหเสนี) ณ เมรุวัดเทพศิรินทราวาส เมื่อวันที่ 28 กรกฎาคม พ.ศ. 2481 พิมพ์ที่โรงพิมพ์พระจันทร์ ได้กล่าวถึงพระบรมราชา (มัง) ในจดหมายเหตุ 2 ฉบับด้วยกัน โดยมีรายละเอียดดังต่อไปนี้
จดหมายเหตุฉบับที่ 1.
ฉะบับที่ ๑ ตราถึงเจ้าเมืองมุกดาหาร ตอบเรื่องรับผลเร่ว ขี้ผึ้ง ป่านใบ ตามจำนวนเกณฑ์ และชี้แจงข้อราชการบ้างเล็กน้อย หน้า ๑๔-๑๘ ความว่า
"หนังสือมา ณ วันศุกร เดือน ๗ ขึ้น ๑๓ ค่ำ ปีมะเส็งนักษัตรเบญจศก (พ.ศ. ๒๓๗๖) ร่างตรานี้ท่านปลายเชือกทำ ครั้น ณ วันเดือน ๗ ขึ้น ๑๒ ค่ำ เพลาบ่ายฯ พณฯ สมุหนายกว่าราชการ ณ จวน หลวงราชเสนาได้เอาร่างตรานี้อ่านกราบเรียน สั่งให้ตกแทรกลงบ้าง วงกาเสียบ้าง แล้วสั่งให้มีไปตามร่างนี้เถิด วันขึ้น ๑๔ ค่ำ เดือน ๗ ปีมะเส็ง เบญจศก ได้ส่งตรานี้ให้ท้าวอุปหาตรับไป"
จดหมายเหตุฉบับที่ 11.
ฉะบับที่ ๑๑ หนังสืออุปฮาดเมืองหลวงมูเลง มาถึงเจ้าเมืองหลวงมูเลง พระนครพนม ท้าววรบุตร (ต้นฉะบับเป็นอักษรไทยเหนือ เจ้าอุปราช เจ้าเหม็น แปล) หน้า ๔๙ -๕๐ ความว่า
"หนังสืออุปฮาดผู้น้อง อุทิศสวัสดีมาเถิงเจ้าพี่เจ้าน้องและตาลุงทั้งปวงได้แจ้ง ข้าอยู่ข้านี้ก็อยู่ด้วยบุญด้วยคุณแก้วทั้งสามพระรัตนตรัยและบารมีเจ้าฟ้าสามกว้านหลวง ซึ่งว่าบ้านเมืองของเรานี้ใครก็ไม่ได้เคืองทำอะไรแก่กัน หากเป็นบาปบ้านเวรเมืองหากจำพรากจากกัน ข้าก็ทุกข์ยากไม่มีใครข้าก็ขออาศัยพึ่งบุญเจ้าพี่เจ้าน้อง อย่าให้ข้องขัดสน คนทั้งปวงก็หากได้ลงมาสู่พระราชสมภารสมเด็จพระพุทธเจ้าอยู่หัว ณ กรุงเทพฯ ข้างนี้หมดแล้ว ข้าอยู่โน่นบ่าวไพร่ยังมีมากน้อยเท่าใด ก็ขอไว้อยู่กับข้าทำราชการกับเจ้าฟ้าสามกว้านหลวงไปก่อน สุดแต่บุญเราเจ้าข้าทั้งหลายเถิด ข้อหนึ่งรายข้าวเรากับข้าวเจ้าพระนคร เจ้าวรบุตรมาจัดแจงให้ศรีลามวัดกับบิดา นายกองรักษาไว้มีข้าว ๔๑ ยุ้งนั้น แต่ข้ามาเถิงข้าวยังมีแต่ ๔ ยุ้ง ข้าแบ่งปันกับพวกอยู่บ้านกินก็หมดแล้ว อย่าว่าข้าไม่ให้ไม่ปันกันกิน ข้าก็ไม่ได้ว่าบ่าวไพร่ข้างโน้นข้างนี้ แม้นว่าคนอยู่กับข้างนี้จะไปหาข้างโน้นข้าก็ไม่ว่าอะไร และทิตด้วงกับตาพรมขึ้นมากับเจ้าพระนคร เขาเจ็บไข้ลงไปไม่ได้ ข้าไม่ได้เกาะกุมไว้ ถ้าที่พระนครเป็นบ้านเป็นเมืองปกติดีแล้วเมื่อใด ข้าไม่ว่าจะเอาของพี่ของน้องดอก และนางออนให้ลงไปหานั้นข้าไม่ว่าอะไร นางออนก็ลงไปไม่ได้ นางออนก็ยังไม่มาเถิงข้า ยังอยู่ข้างใต้โน้น เอาแต่ใจนางออนจะอยู่ข้างนี้ก็ตามจะไปข้างโน้นก็ตาม"
"หนังสือมา ณ วันเสาร์ แรม ๑๓ ค่ำ เดือน ทุติยาษาฒ ปีมะเมียฉอศก หนังสืออุปฮาดเมืองหลวงมูเลง มาเถิงเจ้าเมืองหลวงมูเลง พระนคร ท้าววรบุตร ซึ่งมาตั้งอยู่ ณ บ้านอุเทน"
การพระราชทานนามสกุล.
พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ของสยาม ทรงพระราชทานนามสกุลของทายาทผู้สืบเชื้อสายมาจากพระบรมราชา (มัง) ว่า มังคลคีรี เขียนเป็นอักษรโรมันว่า Mangalagiri นามสกุลเลขที่ 1373 ทรงพระราชทานแก่พระพิทักษ์นครพนม (โต๊ะ) นอกราชการ สังกัดกระทรวงมหาดไทย อดีตกรมการเมืองนครพนม มีศักดิ์เป็นหลานปู่ของพระบรมราชา (มัง) ปัจจุบันทายาทบางส่วนนิยมเขียนนามสกุลเป็นภาษาไทยว่า มังคละคีรี อนึ่ง คำว่า มังคลคีรี หมายถึง ภูเขามงคล มังคละ หมายถึงพระนามเดิมของพระบรมราชา (มัง) คีรี แปลว่า ภูเขา หมายถึงนามเมืองนครพนม
ประเทศไทยใน พ.ศ. 2384
เหตุการณ์ที่เกิดขึ้นใน พ.ศ. 2384 (ค.ศ. 1841) ในประเทศไทย เป็นปีที่ 60 แห่งกรุงรัตนโกสินทร์ และเป็นปีที่ 18 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1202 (1 มกราคม - 22 มีนาคม) และ 1203 (23 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2382
เหตุการณ์ที่เกิดขึ้นใน พ.ศ. 2382 (ค.ศ. 1839) ในประเทศไทย เป็นปีที่ 58 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1200 (1 มกราคม - 15 มีนาคม) และ 1201 (16 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2381
เหตุการณ์ที่เกิดขึ้นใน พ.ศ. 2381 (ค.ศ. 1838) ในประเทศไทย เป็นปีที่ 57 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1199 (1 มกราคม - 25 มีนาคม) และ 1200 (26 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2380
เหตุการณ์ที่เกิดขึ้นใน พ.ศ. 2380 (ค.ศ. 1837) ในประเทศไทย เป็นปีที่ 56 แห่งกรุงรัตนโกสินทร์ และเป็นปีที่ 14 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1198 (1 มกราคม - 5 เมษายน) และ 1199 (6 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2378
เหตุการณ์ที่เกิดขึ้นใน พ.ศ. 2378 (ค.ศ. 1835) ในประเทศไทย เป็นปีที่ 54 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1196 (1 มกราคม - 28 มีนาคม) และ 1197 (29 มีนาคม - 31 ธันวาคม) ในแบบปัจจุบัน
เพลงแดนซ์
เดอะวอดวิลเลียนส์
เดอะวอดวิลเลียนส์ (The Vaudevillains) เป็นทีมนักมวยปล้ำWWE ประกอบด้วยไอเดน อิงลิชและไซมอน ก็อตช์ อดีตแชมป์แท็กทีม NXT เคล็ดลับของพวกเขาคือคู่ของนักเลงสลับฉาก-ยุค
รัตนโกสินทร์วิวแมนชัน
รัตนโกสินทร์วิวแมนชัน  เป็นคอนโดมีเนียมแฝดสูง 128 เมตร จำนวน 34 ชั้น ยูนิต 121 ห้อง ตั้งอยู่ 64 เชิงสะพานสมเด็จพระปิ่นเกล้า แขวงบางยี่ขัน เขตบางพลัด กรุงเทพมหานคร อาคารได้เปิดอย่างเป็นทางการเมื่อปี พ.ศ. 2535
รัตนโกสินทร์วิวแมนชัน เป็นที่จดจำในฐานะอาคารแฝดที่สูงโดดเด่นเหนือเขตบริเวณโดยรอบตลอดฝั่งธนบุรีและฝั่งพระนคร ซึ่งเป็นผลมาจากกฎหมายควบคุมอาคารสูงในขณะนั้นที่ไม่ครอบคลุมถึงฝั่งธนบุรี ในเวลาต่อมาอาคารก็ได้รับการวิจารณ์จากปัญหาการบดบังทัศนียภาพ (ทัศนะอุจาด) โดยเฉพาะทัศนียภาพบริเวณพระบรมมหาราชวัง ทำให้มีข่าวถึงการเวนคืนเพื่อลดความสูงอาคารลง หรือกรณีอนุมัติงบประมาณ 2 พันล้านเพื่อรื้ออาคารนี้ แต่ในที่สุดอาคารก็ไม่ได้ทุบลง และปัจจุบันยังคงเปิดเช่าและขาย โดยแต่ละยูนิต (280 ตารางเมตร) ตามราคาประเมิน สูงกว่า 12.5 ล้านบาท ส่วนค่าเช่าตกเดือนละประมาณ 7 หมื่นบาทต่อเดือน
แอฟริกันอเมริกัน
ประเทศไทยใน พ.ศ. 2360
เหตุการณ์ที่เกิดขึ้นใน พ.ศ. 2360 (ค.ศ. 1817) ในประเทศไทย เป็นปีที่ 36 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1178 (1 มกราคม - 17 มีนาคม) และ 1179 (18 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2359
เหตุการณ์ที่เกิดขึ้นใน พ.ศ. 2359 (ค.ศ. 1816) ในประเทศไทย เป็นปีที่ 35 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1177 (1 มกราคม - 28 มีนาคม) และ 1178 (29 มีนาคม - 31 ธันวาคม) ในแบบปัจจุบัน
สโมสรฟุตบอลซัสซูโอโล
ตอกคง
ชาร์ล ลุดวิทซ์ ดอดจ์สัน
ชาลส์ ลัตวิดจ์ ดอดจ์สัน
พระราชบัญญัติพรรคการเมือง พ.ศ. 2517
พระราชบัญญัติพรรคการเมือง พ.ศ. 2517 พระราชบัญญัติพรรคการเมืองฉบับที่ 3 ของประเทศไทยซึ่งได้ประกาศใช้เมื่อวันที่ 15 ตุลาคม พ.ศ. 2517 โดยประกาศใช้แทน พระราชบัญญัติพรรคการเมือง พ.ศ. 2511 ที่ถูกยกเลิกโดยประกาศของคณะปฏิวัติที่ 9 ลงวันที่ 19 พฤศจิกายน พ.ศ. 2514
ซึ่งรายละเอียดของพระราชบัญญัติพรรคการเมืองฉบับนี้ไม่แตกต่างจากฉบับก่อนมากนักแต่แตกต่างกันในรายละเอียดปลีกย่อยโดยสาระสำคัญของพระราชบัญญัติฉบับนี้คือให้ยกเลิกประกาศของคณะปฏิวัติฉบับที่ 9 รวมถึงกำหนดให้ผู้ร่วมก่อตั้งพรรคต้องมีจำนวน 1,000 คนซึ่งมากกว่าฉบับก่อนที่ได้กำหนดไว้เพียง 500 คนและเป็นพระราชบัญญัติฉบับแรกที่ได้กำหนดให้ผู้ลงสมัครรับเลือกตั้งต้องสังกัดพรรคการเมืองเนื่องจากพระราชบัญญัติทั้งสองฉบับก่อนหน้าสามารถให้ผู้ลงสมัครรับเลือกตั้งลงสมัครแบบอิสระได้ซึ่งมักจะทำให้เกิดปัญหาในการบริหารราชการแผ่นดินและได้กำหนดให้พรรคการเมืองมิต้องยุบพรรคในกรณีที่พรรคการเมืองไม่ได้ ส.ส. แม้แต่คนเดียว
พระราชบัญญัติฉบับนี้ถูกยกเลิกโดยประกาศของ คณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2519
มันเลือด
ทฤษฎีความคาดหวัง
พระราชบัญญัติพรรคการเมือง พ.ศ 2517
สโมสรฟุตบอลเลสเตอร์ซิตีในฤดูกาล 2016–17
ฤดูกาล 2016–17 เป็นฤดูกาลที่ 112 ในระบบฟุตบอลลีกอังกฤษและเป็นฤดูกาลที่ 49 อย่างไม่เป็นทางการในระดับสูงของฟุตบอลอังกฤษ. ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลที่สามติดต่อกันเช่นเดียวกับ เอฟเอคัพ และ ลีกคัพ. ฤดูกาลจะครอบคลุมในระยะเวลาตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017. สโมสรจะยังมีส่วนร่วมในเกมก่อนเปิดฤดูกาลรายการ อินเตอร์เนชันแนล แชมเปียนส์ คัพ และได้รับการรับรองในการเข้าสู่ ยูฟ่าแชมเปียนส์ลีก ฤดูกาล 2016–17 ที่รอบแบ่งกลุ่ม. เลสเตอร์ซิตี เข้าสู่ฤดูกาล 2016-2017 ในฐานะแชมป์พรีเมียร์ลีกหลังชนะเลิศพรีเมียร์ลีกในฤดูกาล 2015-2016.
เมื่อวันที่ 15 มิถุนายน ค.ศ. 2016, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว.
เลสเตอร์ซิตี ได้สิทธิ์ผ่านเข้ามาเล่นสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2016–17 โดยการชนะเลิศ พรีเมียร์ลีก ฤดูกาล 2015–16. นี่ถือเป็นการมีส่วนร่วมครั้งแรกของพวกเขาในการแข่งขันรายการนี้. ในฐานะแชมป์จากอังกฤษ, สโมสรอยู่ในโถที่ 1 สำหรับการจับสลากรอบแบ่งกลุ่ม.
"ณ วันที่ 18 พฤษภาคม ค.ศ. 2017."
พลอากาศเอกทวี จุลละทรัพย์
พลอากาศเอกบุญชู จันทรุเบกษา
พลตำรวจตรีสง่า กิตติขจร
สุริยัน อริยวงศ์โสภณ
ประเทศไทยใน พ.ศ. 2310
เหตุการณ์ที่เกิดขึ้นใน พ.ศ. 2310 (ค.ศ. 1767) ในประเทศไทย เป็นปีที่ 418 และเป็นปีสุดท้ายของกรุงศรีอยุธยา เป็นปีที่ 80 และเป็นปีสุดท้ายของราชวงศ์บ้านพลูหลวง เป็นปีแรกแห่งกรุงธนบุรี เป็นปีที่ 10 และเป็นปีสุดท้ายในรัชสมัยของสมเด็จพระที่นั่งสุริยาศน์อมรินทร์ และเป็นปีแรกในรัชสมัยของสมเด็จพระเจ้ากรุงธนบุรี นับเป็นปี จ.ศ. 1128 (1 มกราคม - 13 มีนาคม) และ 1129 (14 มีนาคม - 31 ธันวาคม) ในแบบปัจจุบัน
สนามกีฬาเบนิโต บิยามาริน
สนามกีฬาเบนิโต บิยามาริน  เป็นสนามฟุตบอลแห่งหนึ่งในเมืองเซบิยา ประเทศสเปน เป็นสนามเหย้าของสโมสรฟุตบอลเรอัลเบติส นับตั้งแต่เปิดใช้งานในปี ค.ศ. 1929 ปัจจุบันมีความจุ 60,720 ที่นั่ง นับเป็นสนามที่มีความจุมากที่สุดเป็นลำดับที่ 4 ของประเทศสเปนและมีความจุมากที่สุดในแคว้นอันดาลูซีอา
การแข่งขันในระดับทีมชาติ.
ฟุตบอลโลก 1982.
สนามแห่งนี้เป็นหนึ่งใน 17 สนามที่ใช้จัดการแข่งขันฟุตบอลโลก 1982 โดยใช้ทั้งสิ้น 2 นัด ในรอบแบ่งกลุ่มในกลุ่มเอฟ ได้แก่
ประเทศไทยใน พ.ศ. 2332
เหตุการณ์ที่เกิดขึ้นใน พ.ศ. 2332 (ค.ศ. 1789) ในประเทศไทย เป็นปีที่ 8 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1150 (1 มกราคม - 25 มีนาคม) และ 1151 (26 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2335
เหตุการณ์ที่เกิดขึ้นใน พ.ศ. 2335 (ค.ศ. 1792) ในประเทศไทย เป็นปีที่ 11 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1153 (1 มกราคม - 22 มีนาคม) และ 1154 (23 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2341
เหตุการณ์ที่เกิดขึ้นใน พ.ศ. 2341 (ค.ศ. 1798) ในประเทศไทย เป็นปีที่ 17 แห่งกรุงรัตนโกสินทร์ และเป็นปีที่ 17 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1159 (1 มกราคม - 16 มีนาคม) และ 1160 (17 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2346
เหตุการณ์ที่เกิดขึ้นใน พ.ศ. 2346 (ค.ศ. 1803) ในประเทศไทย เป็นปีที่ 22 แห่งกรุงรัตนโกสินทร์ และเป็นปีที่ 22 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1164 (1 มกราคม - 22 มีนาคม) และ 1165 (23 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2355
เหตุการณ์ที่เกิดขึ้นใน พ.ศ. 2355 (ค.ศ. 1812) ในประเทศไทย เป็นปีที่ 31 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1173 (1 มกราคม - 12 มีนาคม) และ 1174 (13 มีนาคม - 31 ธันวาคม) ในแบบปัจจุบัน
รายชื่อตอนใน Assassination Classroom (มังงะ)
ประเทศไทยใน พ.ศ. 2358
เหตุการณ์ที่เกิดขึ้นใน พ.ศ. 2358 (ค.ศ. 1815) ในประเทศไทย เป็นปีที่ 34 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1176 (1 มกราคม - 10 มีนาคม) และ 1177 (11 มีนาคม - 31 ธันวาคม) ในแบบปัจจุบัน
ยูฟ่าซูเปอร์คัพ 2016
ยูฟ่าซูเปอร์คัพ 2016 เป็นการแข่งขัน ยูฟ่าซูเปอร์คัพ ครั้งที่ 41 ระหว่างทีมผู้ชนะ ยูฟ่าแชมเปียนส์ลีก ฤดูกาล 2015–16 เรอัลมาดริด และ ยูฟ่ายูโรปาลีก ฤดูกาล 2015–16 เซบียา สองสโมสรจากลาลิกา สเปน โดยการแข่งขันจัดขึ้นในวันที่ 9 สิงหาคม ค.ศ. 2016 ณ สนามแลร์คันดัลสตาดีโอน ในกรุงทรอนด์เฮม เมืองหลวงของประเทศนอร์เวย์
แลร์คันดัลสตาดีโอนได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2016 ในการประชุมใหญ่ ณ นครซูริก ประเทศสวิตเซอร์แลนด์ เมื่อวันที่ 18 กันยายน พ.ศ. 2557 และเป็นครั้งแรกที่มีการแข่งขันรอบชิงชนะเลิศในระดับยุโรปในประเทศนอร์เวย์
&lt;/ref&gt;--&gt;
แจ็กสัน บราวน์
ไคลด์ แจ็กสัน บราวน์  (เกิด 9 ตุลาคม ค.ศ. 1948) เป็นนักร้อง นักดนตรี นักประพันธ์เพลงชาวอเมริกัน บราวน์เริ่มมีชื่อเสียงในช่วงยุค 70 ด้วยผลงานการแต่งเพลงและบันทึกเสียงเอง โดยมีอัลบั้มที่สร้างชื่อเสียงให้กับเขาอย่าง ""Running on Empty " ซึ่งบันทึกทั้งในสตูดิโอ บนรถขณะเดินทาง รวมถึงในคอนเสิร์ต ได้กลายเป็นอัลบั้มที่ขายดีที่สุดของบราวน์ นอกจากนี้ยังมีซิงเกิลที่มีชื่อเสียงอื่นอีกเช่น "These Days", "The Pretender", "The Load-Out", "Running on Empty", "Lawyers in Love", "Doctor My Eyes", "Take It Easy", "For a Rocker" "Somebody's Baby"" เป็นต้น
ตลอดอาชีพนักดนตรี บราวน์ออกสตูดิโออัลบั้ม มาแล้วกว่า 12 อัลบั้ม อัลบั้มแสดงสด 6 อัลบั้ม และซิงเกิลรวมทั้งหมด 44 ซิงเกิล ทั้งหมดนี้เขาสามารถทำยอดจำหน่ายแผ่นเสียงมากกว่า 18 ล้านฉพาะในสหรัฐที่เดียว ในปี 2004 ก็ได้รับการยกเข้าสู่หอเกียรติยศร็อกแอนด์โรลที่คลีฟแลนด์ มณรัฐโอไฮโอ และยังได้รับดุษฎีบัณฑิตกิตติมศักดิ์ด้านดนตรีจากสสถาบันออกซิเดินทัลในลอสแอนเจลิส แคลิฟอร์เนีย อีกด้วย
ปาฏิหาริย์ เดอะซีรีส์
ปาฏิหาริย์ เดอะซีรีส์ เป็นบทประพันธ์ : ภีมพ์กมล ประเสริฐวงศ์-บทโทรทัศน์โดย : ภีมพ์กมล ประเสริฐวงศ์, พิไลวรรณ นำแสดงโดย ศรราม เทพพิทักษ์, ศกุนตลา เทียนไพโรจน์, สรพงศ์ ชาตรี, เดือนเต็ม สาลิตุล กำกับการแสดงโดย ภีมพ์กมล ประเสริฐวงศ์ ออกอากาศทุกคืนวันจันทร์-อังคาร เวลา 19.30 - 21.00 น. ทางช่องพีพีทีวี เริ่มตอนแรกวันจันทร์ที่ 23 พฤษภาคม พ.ศ. 2559– พ.ศ. 2559
และออกอากาศซ้ำทุกวันพฤหัสบดี– ศุกร์ เวลา 08.30 - 10.00 น.
เลิฟซองส์เลิฟซีรีส์
เลิฟซองส์เลิฟซีรีส์ ("Love Songs Love Series") เป็นละครโทรทัศน์ไทยที่มีชื่อเรื่องตามชื่อเพลงของแต่ละเพลง โดยสร้างต่อจากซีรีส์ Love Songs Love Stories By นิติพงษ์ ห่อนาค ผลิตโดย บริษัท เชนจ์ 2561 จำกัด ออกอากาศทางช่องจีเอ็มเอ็ม 25
รายชื่อตอนในฤดูกาลที่ 1 (2559).
เลิฟซองส์เลิฟซีรีส์ 1 ("Love Songs Love Series 1") เป็นละครโทรทัศน์ไทยที่มีชื่อเรื่องตามชื่อเพลงของแต่ละเพลง โดยสร้างต่อจากซีรีส์ Love Songs Love Stories By นิติพงษ์ ห่อนาค บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทางช่องจีเอ็มเอ็ม 25
เบสท์ (ศนันธฉัตร ธนพัฒน์พิศาล) สาวผู้ที่มีดีกรีเป็นประธานสภานักเรียนของโรงเรียนเลิฟซองวิทยา ซึ่งนั่นทำให้เธอกลายเป็นที่หมายปองของหนุ่มๆ หนึ่งในนั้นก็คือ เม่น (ปฐมพงศ์ เรือนใจดี) เด็กหลังห้องที่พยายามจีบเบสท์ โดยมีฟิต (กฤตธวัฒน์ เอกชัย) เพื่อนสนิทของเม่นเป็นคู่แข่งคนสำคัญซึ่งฟิตนั้นมีดีกรีเป็นนักบาสสุดป๊อปของโรงเรียน แถมฟิตยังเป็นหนุ่มฮอตของสาวๆ ซึ่งก็รวมถึง มะลิ (กวิสรา ฮาวรังษี) ที่แอบชอบและปลื้มฟิตอยู่ห่างๆ ซึ่งทำให้เพื่อนซี้ในชมรมเดียวกันอย่าง ภัทร (ชลธร คงยิ่งยง) ต้องมาเป็นพ่อสื่อให้กับมะลิอย่างไม่เต็มใจ เพราะภัทรเองก็แอบชอบมะลิอยู่เหมือนกัน
สุขาอยู่หนใด.
เป้ง (ภัทร เอกแสงกุล) กับ เอ็ม (เผ่าเพชร เจริญสุข) เป็นเพื่อนกันมาตั้งแต่เด็กๆ เอ็มเป็นแฟนกับ อิงอิง (สรัณณัฏฐ์ ประดู่คู่ยามดี) ส่วนเป้งเป็นแฟนกับ มีน (นฤภรกมล ฉายแสง) เป้งและเอ็มมีรุ่นพี่คือ ตั้ม (พงศ์พิชญ์ ปรีชาบริสุทธิ์กุล) วันหนึ่งพวกเขารู้สึกว่าชีวิตยังไม่มีความสุข จึงปรึกษาหาวิธีสร้างความสุขให้ตัวเองกับช่วงชีวิตวัยรุ่นนี้ให้ได้มากที่สุด จังหวะนั้นเองไลน์พี่ตั้มเด้งมาในกลุ่มลับ เล่าบรรยากาศความสนุกสุดฟินในงานคอนเสิร์ตที่ตั้มเคยไปมา เป้งกับเอ็มอยากไปมากจึงโทรเข้าไปเล่นเกมเพื่อชิงบัตรเข้างานในคลื่นวิทยุ ในที่สุดเป้งและเอ็มก็ได้บัตร VIP จากการช่วยเหลือของตั้ม ซึ่งทำงานเป็นสตาฟให้คอนเสิร์ตในครั้งนี้ เป้งและเอ็มจึงวางแผนโกหกมีนและอิงอิงว่าไปถ่ายงานต่างจังหวัด ในงานคอนเสิร์ตเป้งกับเอ็มเต้นอย่างสนุกสนาน หลังงานจบปรากฏว่าพวกเขาเจอกับโฮยอน (จุฑามาศ วิชัย) สาวเกาหลี ในสภาพเมาไม่รู้เรื่อง ทั้งคู่ไม่รู้จะจัดการกับเธออย่างไรดี จึงพากลับไปคอนโดด้วย โฮยอนฟื้นขึ้นมาแล้วพบว่าตัวเองอยู่ที่คอนโดเป้งและเอ็ม โฮยอนยังเมาอยู่ชวนเป้งและเอ็มเล่นเกมเป่ายิงฉุบ ใครแพ้ถอดเสื้อผ้าออกทีละชิ้น เอ็มและเป้งแพ้โฮยอนตลอดจนต้องถอดเกือบหมดเหลือเพียงแค่บ็อกเซอร์อยู่ตัวเดียว ตั้มโทรเตือนเป้งกับเอ็มว่ามีนและอิงอิง กำลังจะมาที่คอนโด เป้งและเอ็มพยายามอธิบายเหตุการณ์ทั้งหมดที่เกิดขึ้นระหว่างที่อยู่กับโฮยอนให้มีนและอิงอิงฟัง แต่มีนกับอิงอิงไม่เชื่อและรู้ว่าทั้ง 2 หนุ่มโกหกแน่นอน จึงบอกเลิกทันที เอ็มและเป้งเครียดมากไม่รู้จะทำอย่างไร พวกเขาทั้งคู่จะหาทางออกให้กับความรักสนุกจนเกินเลยในครั้งนี้ได้หรือไม่
เพื่อนสนิท.
หวาน (ภาวดี คุ้มโชคไพศาล) เป็นเด็กนักเรียนใหม่ที่ย้ายมาจากต่างจังหวัดตอนกลางเทอม ความน่ารักของหวานเป็นที่หมายตาของแก๊งรุ่นพี่ม.6 หนึ่งในนั่นคือ พี่ติว (ธนบดี ใจเย็น) ติวเห็นว่าหวานเรียนห้องเดียวกับ โซ่ (ชานน สันตินธรกุล) หนุ่มตี๋ขวัญใจรุ่นน้องประจำโรงเรียน จึงใช้โซ่เป็นสะพานเชื่อมต่อเข้าไปจีบหวาน ซึ่งโซ่แม้ตัวเองจะชอบหวานเหมือนกันแต่ก็ต้องทำให้ด้วยความเกรงใจ หวานกับพี่ติวได้คบเป็นแฟนกันจากความช่วยเหลือของโซ่ แต่ในที่สุดก็ไปกันไม่รอดเพราะตัวเองก็แค่อยากจีบหวานตามกระแส ไม่ได้คิดจริงจัง หวานอกหักจากพี่ติวก็ได้โซ่เป็นเพื่อนสนิทคอยช่วยเหลือปลอบใจให้คำปรึกษาทุกอย่าง ฝันของโซ่เป็นจริงในตอนที่พี่ติวเลิกกับหวาน ก่อนจากไปพี่ติวได้บอกโซ่ไว้อย่างน่าซาบซึ้งว่า "กูรู้นะว่ามึงก็ชอบหวาน บอกเขาไปตรงๆ เหอะ กูไม่โกรธมึงหรอก"